Hans Thoresen

Hans Thoresen (født 1765 eller 1767 på Degrum i Enebakk, død 1840 i Christiania) var en norsk kjøpmann, trelasthandler og skipsreder i Christiania. Han tok borgerskap i Christiania i 1790 og bygget opp en betydelig handelsforretning med base i Skippergaten og drev en stor trelasthandel.

Han kjøpte bl.a. løkken Sommerro etter Bernt Anker. Etter Thoresens død ble løkken i 1841 kjøpt av slottskommisjonen for å innlemmes i Slottsparken; den lå der Dronningparken ligger i dag. I 1810 kjøpte Thoresen også Skinderstuen, hvor Nobelinstituttet ligger i dag, av professor Ole Pihl. Han var «velkjent for sin splendide selskapelighet» i sin levetid.Oslo Bymuseum, Fra dets samlinger, hefte VI Ved brannen på bordtomtene i 1819 led han store tap, men kom over dem.

Thoresen ble gift med Anna Ramstad 17. februar 1816 i Domkirken i Christiania.http://www.arkivverket.no/URN:kb_read?idx_kildeid=7235&uid=ny&idx_side=-57 De var bl.a. foreldre til Augusta Paus' f. Thoresen, gift i 1865 i Genève med Bernhard Cathrinus Pauss.

Det finnes et portrett av ham fra 1839 malt av Johan Gørbitz. Det har siden 1929 blitt eid av Oslo Bymuseum.Ellen Bugge-Næss, «Analyse av portrett av Hans Thoresen 1839», Johan Gørbitz portrettmaler i Christiania, s. 40

Han må ikke forveksles med trelasthandler i Christiania Hans Thorn Thoresen (1761–1823).

 Referanser 

Kategori:Norske kjøpmenn
Kategori:Personer fra Enebakk kommune
Kategori:Fødsler i 1765
Kategori:Dødsfall i 1840